Gandia acull la marató de donació de sang aquest dissabte
15 novembre 2018

## Gandia acull la marató de donació de sang aquest dissabte15 novembre 2018Última actualització: 14 juliol 2025

![](../gestion/img/AOR_0129-copia.jpg)  
  

El Hall de l'Ajuntament de Gandia acollirà el dissabte 17 de novembre una marató de donació de sang. Un equip del Centre de Transfusió de la Comunitat Valenciana (CTCV) atendrà els donants en horari de 9.30 a 13.30 hores durant el matí i de 16.30 a 20.00 hores a la de la vesprada.  
  
Els donants rebran un obsequi en forma de samarreta i un descompte gràcies a la col·laboració dels cinemes ABC.  
  
**Liduvina Gil,** regidora responsable de Sanitat ha informat que l'any passat es van presentar a donar sang prop de 200 voluntaris i que des de 2006, quan es va posar en marxa la iniciativa, s'han recollit prop de 2.000 unitats de sang.  
  
Els requisits per participar són tindre 18 i 65 anys, pesar més de 50 quilos i tenir un estat de salut normal. Les dones poden fer tres donacions a l'any mentre que els homes poden fer-ho quatre vegades.  
  
La regidora responsable de Sanitat, Liduvina Gil, es va mostrar satisfeta amb la iniciativa però ha volgut recordar que aquest tipus d'activitats se celebren al llarg de tot l'any i són vitals, ja que es necessiten al voltant de 700 unitats diàries per proveir a tots els hospitals de la Comunitat Valenciana. "_Una aportació desinteressada d'un dia pot salvar moltes vides. Aquest any esperem poder arribar als 250 donants durant la jornada_".

[Twittear](https://twitter.com/share)